## Eksamensforberedende kurs – Byggdrifterfaget

Kursleverandør: Opplæringskontoret Nord-Helgeland

Kursansvarlig: Elling Myren

Oppstart: Uke 43– 2024

### Kursbeskrivelse

* Målsetting

Formålet med kurset er å forberede deltakerne til en tverrfaglig teoretisk eksamen i Byggdrifterfaget (BDR3103). BDR3103 er den teoretiske delen av fagprøven.

* Målgrupper
  + Praksiskandidater som ønsker å avlegge fagprøve, med bakgrunn i lang praksis. Det er krav til fem års praksis for å melde seg opp til fagprøve som praksiskandidat.
  + Lærlinger som skal avlegge teorieksamen i løpet av læretiden.
  + Voksne med «Fagbrev på jobb» kontrakt.
  + Mellomledere innenfor Byggdrifterfaget
  + Kurset egner seg for både private og offentlige aktører, som arbeide med drift og vedlikehold av bygg.
* Forhåndskunnskap
  + Det er en fordel med noe erfaring som byggdrifter eller fra beslektede fag innenfor drift av bygg (tømrer, murer, maler, elektriker, automatiker, blikkenslager, ventilasjon etc.).
  + Det er ingen krav til praksis for å melde seg opp til eksamen.
  + Kursdeltakere med andre morsmål enn norsk, bør ha norskferdigheter på nivå B2 i både skriftlig og muntlig. Det vil være svært krevende å følge kurset, dersom norskferdighetene er på et lavere nivå.
* Lærebøker/kursmateriell.
  + Vi er på leiting etter gode oppdaterte lærebøker. Det som eksisterer, er laget for noen år siden og trenger fornying og oppdatering. Dersom vi ikke finner nyere læremateriell, vil vi bruke det materiellet som eksisterer og supplerer med et kompendium og lærestoff som er tilgjengelig på nett.
  + Alle som skal opp til eksamen må ha PC med tilgang til internett og tekstbehandlingsprogram (helst word).
* Gjennomføring av kurs ()
* Vi følger nasjonal læreplan i Byggdrifterfaget: <https://www.udir.no/lk20/bdr03-02>
* Startsamling (digital) i uke 36-2024
* Digitale forelesninger ca. hver tredje torsdag 1300-1700, totalt 65 skoletimer forelesning/undervisning.

|  |  |  |
| --- | --- | --- |
| 24. oktober | 23. januar | 10. april |
| 14. november | 6. februar | 24. april |
| 5. desember | 20. februar | 15. mai |
| 19. desember | 6. mars |  |
| 9. januar | 27. mars |  |

* Kurset har fokus på å kunne gjennomføre og bestå eksamen
* Personlig veiledning i forhold til hvordan skriv en god eksamen (inntil 30 min pr. person)
* Hver enkelt kursdeltaker melder seg selv opp til eksamen (BDR3103) i perioden 15. januar – 1. februar.
* Eksamensdato er ikke klar, men vil normalt være ca. 30. mai
* Det er en sentralgitt eksamen, det betyr at det vil være den samme oppgaven for alle som avlegger denne prøven i Norge.
* Eksamen avlegges ved din lokale videregående skole.
* Eksamensavgiften for privatisteksamen fastsettes hvert år av Stortinget i Statsbudsjettet. For 2024 er avgiftene:
  + kr 1305 for nye fag eller fag du ikke har bestått tidligere
  + kr 2611 for fag du har bestått tidligere og ønsker å forbedre
  + Eksamensavgiften må betales ved oppmelding.
* Eksamen må være bestått for å kunne melde seg opp til fagprøven.
  + For å melde seg opp til fagprøven er det en prøveavgift på kr 1011
  + Andre gangs prøve koster kr 2027
* Lærlinger og voksne med «Fagbrev på jobb» - kontrakt skal ikke betale eksamensavgift eller prøveavgift for fagprøve.
* Lokale fagsamlinger er ikke et krav, men er ment som et forslag til tiltak, for å få et best mulig utbytte av kurset. Besøk/ekskursjoner til lokale anlegg, som støtte til teoriundervisning, vil også bidra til at deltakerne er bedre forberedt på både skriftlig eksamen og praktisk fagprøve. Disse fagsamlingene vil kunne organiseres lokalt av studiesenter og/eller deltagende kommuner. Vi har valgt å peke på fem områder der det erfaringsmessig vil være nyttig med besøk/hospitering.

|  |  |  |  |
| --- | --- | --- | --- |
| **Aktivitet** | **Kompetansemål fra**  **nasjonal læreplan** | **Forslag til hvor** | **Tid** |
| Hospitering. Drift av SD-anlegg | Kunne bruke sentrale driftskontrollanlegg og systemer for forvaltning, drift og vedlikehold og vurdere hvordan ulike driftsvalg påvirker miljø, kostnader og driftssikkerhet | De fleste private driftsselskap og kommuner har et eller flere bygg, som driftes digitalt. Alternativt besøke en større driftsenhet i en kommune. | 1-3 dager |
| Måle/kontrollere vannkvalitet i badeanlegg, svømmebasseng eller vannanlegg. | Kunne drifte ulike typer badeanlegg og vannanlegg, kontrollere vannkvaliteten og vurdere og gjennomføre ulike tiltak ved avvik | Besøke svømmebasseng.  Få instruksjon av erfaren driftstekniker ved anlegget. | 1-3 dager |
| Testkjøring av nødstrømsaggregat | Kunne følge prinsipper for nødstrømsforsyning og gjennomføre testkjøring av nødstrømsaggregat | Besøke bygg/anlegg med nødstrømsaggregat. Få instruksjon av erfaren driftsoperatør. | \*2-3 timer |
| Internkontroll av sprinkleranlegg | Planlegge og gjennomføre internkontroll av passive brannsikringstiltak, brannvarslingssystem, sprinkleranlegg og elektroinstallasjoner i henhold til gjeldende regelverk. | Besøke bygg/anlegg med sprinkleranlegg. Få instruksjon av erfaren rørlegger eller driftsoperatør. | \*2-4 timer |
| Primærhjelp og ettersyn av heis | Gi primærhjelp ved heisstans og utføre ettersyn av heiser | Bruke en eksisterende heis i eget bygg, som eksempel.  Ta kontakt med firma som drifter eller kontrollerer heisen for gjennomgang. | \*2-3 timer |

\*De tre aktivitetene som er merket med rosa farge, vil kunne samles og kjøres som en-dags kurs.